|  |
| --- |
|  |
|  |
|  |
|  |

Valtionavustustoiminnan yhteiskehittämisen ja yhteisten valtionavustus-palvelujen strategisen ohjaamisen yhteistyöryhmän kokous 04/2024

Aika Torstai 12.9.2024 klo 12-14

Paikka Teams

Jäsenet Vesa Lipponen, valtiovarainministeriö, puheenjohtaja  
Tuula Lybeck, valtiovarainministeriö, varapuheenjohtaja  
Mari Näätsaari, Valtiokonttori  
Altti Iiskola, liikenne- ja viestintäministeriö (poistui klo 13.33) ~~Matti Hyytinen~~ Tuija Laukkanen, maa- ja metsätalousministeriö  
Mikko Lehtonen, oikeusministeriö (poistui klo 12.46)  
Tiina Kuoppa, opetus- ja kulttuuriministeriö  
Petri Saarukka, puolustusministeriö  
Johanna Herrala, sisäministeriö  
Lassi Kauttonen, sosiaali- ja terveysministeriö  
Jenni Hyvärinen, työ- ja elinkeinoministeriö  
~~Ramses Malaty, ulkoministeriö~~Piritta Sirvio, valtioneuvoston kanslia  
~~Merja Salmi, valtiovarainministeriö~~Tiina Kotonen-Pekkanen, ympäristöministeriö

Pysyvät asiantuntijat Pauliina Smolander, KEHA-keskus  
Juha Pulkkinen, Innovaatiorahoituskeskus Business Finland  
Virpi Myllykoski, Ruokavirasto  
~~Hanna Heinonen, STEA~~Liisa Huovinen, Suomen Akatemia

Kutsutut asiantuntijat

Sihteeri Leena Rantala, valtiovarainministeriö

**Esityslista**

**1 Kokouksen avaaminen ja läsnäolijoiden toteaminen**

Puheenjohtaja avasi kokouksen klo 12.02, ja todettiin läsnäolijat.

**2 Esityslistan hyväksyminen**

Päätös: Työryhmä hyväksyi 5.9.2024 päivätyn esityslistan kokouksen työjärjestykseksi.

**3 Edellisen kokouksen pöytäkirjan hyväksyminen**

Päätös: Työryhmä hyväksyi edellisen kokouksen (03/2024) pöytäkirjan.

Liite 1: VA-yhteistyöryhmän kokouksen 03\_2024 pöytäkirja

**4 Valtiokonttorin tilannekatsaus**

Mari Näätsaari kertoi yhteisten valtionavustuspalvelujen käyttöönottojen ja kehittämisen tilanteesta. Käyttöönotot etenevät yhteistyössä valtionapuviranomaisten kanssa. Mukana on suuri osuus valtionapuviranomaisista, vähintään suunnittelemassa omaa projektiaan. Haasteita liittyy mm. muutosjohtamiseen ja Valtiokonttorin määräystoimivallan vähyyteen. Valtiontalouden säästöt ja organisaatiomuutokset vaikuttavat valtionavustushakujen avaamiseen. Valtiokonttori seuraa hakijoille tarjottavan neuvonnan ja tukipalvelun riittävyyttä, kun hakijamäärät kasvavat. Hakijoille on tärkeää viestiä, että valtuusasiat kannattaa hoitaa ja hakemukset lähettää ajoissa.

Kevään road mapin asiat ovat pääosin toteutuneet, ulkomaisiin hakijoihin ja päätöksen muutostilanteisiin liittyvissä toiminnallisuuksissa on vielä tehtävää. Tietojärjestelmätoimittaja vaihtuu syyskuussa, ja loppuvuoden road map on tarkoituksella väljä. Vuoden 2025 road map on suunnitteilla, ja käyttöönottojen ohjausryhmässä pyydetään valtionapuviranomaisilta priorisointinäkemyksiä.

Käyttöönottojen laajentamiseen ja vauhdittamiseen liittyvät erillisprojektit (Suomen Akatemia, Business Finland, automaatio ja tekoäly) on käynnistetty ja karkea aikataulu tehty. Rahoitus on tällä hetkellä vuodelle 2024. Valtiovarainministeriön budjettiosasto tekee vuosille 2025-2026 hankkeen etenemisen perusteella erilliset päätökset. Erillisprojekteissa on normaali käyttöönottomalli, analysointi- ja selvitysvaihe on kuitenkin pidempi ja Valtiokonttori vetää projektit. Erillisprojekteille asetetaan omat tavoitteet.

Liite 2: Valtiokonttorin tilannekatsaus

**Työryhmän keskustelussa esiin nousseet asiat**

Tuotiin esille, että on hyvä miettiä Valtiokonttorin ja valtionapuviranomaisten työnjako hakijoiden neuvonnassa. Vastattiin, että Valtiokonttorin kokemuksen perusteella hakijat osaavat erottaa sen, että järjestelmän käyttöä koskeviin kysymyksiin vastaa Valtiokonttori ja sisältökysymyksiin valtionapuviranomainen. Todettiin, että yleisesti säästöihin liittyen on pohdittu viranomaisten palvelun vähentämistä. Chat botin hyödyntämistä neuvonnassa voidaan arvioida automaation ja tekoälyn hyödyntämiseen liittyvässä erillisprojektissa.

Tuotiin esille havainto, että kehittämis- ja käyttöönottoprojekti ei pääty valtionapuviranomaisessa pilottihakuun, vaan koordinaatio on tärkeää sen jälkeenkin.

Valtiokonttorin sivuille toivottiin pikaisesti neuvontaa ulkomaisille hakijoille Haeavustuksia.fi-palvelun käytöstä.

Kysyttiin erillisprojektien käynnistymisestä ja tavoitteista loppuvuodelle sekä erityisesti Suomen Akatemia projektin käynnistymisestä. Todettiin, että erillisprojektien etenemisestä on keskusteltu paljon asianomaisten kesken. Valtiokonttori käyttää erillisprojektien käynnistämisessä myös konsulttiapua. Suomen Akatemialle keskeinen kysymys on projektin laajuus liittyen siihen, mitä voidaan hallinnoida yhteisissä palveluissa ja millaisia mahdollisesti erillisiä toiminnallisuuksia tarvitaan. Todettiin myös, että erillisprojektien on edettävä, eikä analysointiin ja selvittämiseen ole mahdollista käyttää puoltatoista vuotta.

Päätös: Työryhmä merkitsi tiedoksi Valtiokonttorin tilannekatsauksen ja siitä käydyn keskustelun.

**5 Yhteisten valtionavustuspalvelujen käyttöönottojen laajentamisen ja kehitystyön vauhdittamisen hanke**

Tuula Lybeck kertoi, että valtiovarainministeriö on asettanut yhteisten valtionavustuspalvelujen käyttöönottojen laajentamisen ja kehitystyön vauhdittamisen hankkeen ohjausryhmän. Kyse on hankkeen käynnistysvaiheen ohjausryhmästä. Hankkeen omistajuus sekä ohjaus kesäkuusta 2025 lähtien on Valtiokonttorilla. Yhteistyöryhmä ja valtiovarainministeriö seuraavat hankkeen etenemistä, kun ohjausryhmän toimikausi päättyy. Ensimmäinen raportti on toimitettava budjettiosastolle vuodenvaihteessa.

Liite 3a: VK-erillishankkeen käynnistysvaihe

Liite 3b: Asettamispäätös

Päätös: Työryhmä merkitsi asian tiedoksi.

**6 Ehdotus jaoston asettamisesta valtionavustuskäytänteiden uudistamiseksi**

Leena Rantala esitteli ehdotuksen jaoston asettamisesta valtionavustuskäytänteiden uudistamiseksi. Käytänteiden uudistaminen rajautuisi hallituksen kehysriihen pöytäkirjanmerkintöjen mukaisesti yleishyödyllisiin yhteisöihin ja yleisavustuksiin. Käytänteiden uudistamisessa otettaisiin huomioon hallinnollisen työn ja monikanavaisuuden vähentäminen. Jaoston jäseninä olisi ainakin opetus- ja kulttuuriministeriön, sosiaali- ja terveysjärjestöjen avustuskeskuksen ja ulkoministeriön edustajat. Jaosto päättäisi uudistettavat käytänteet.

Liite 4: Ehdotus avustuskäytänteiden uudistaminen

**Työryhmän keskustelussa esiin nousseet asiat**

Todettiin, että asiaa on paljon selvitetty ja ehdotuksia tehty, esimerkkinä varainhankinnan kehittämiseen liittyvät ehdotukset. Tuotiin esille, että toimeksiantoa pitäisi vielä tarkastella uudelleen ottaen huomioon valtionavustuslaki ohjauskeinona ja valmisteilla oleva lakihanke. Vastattiin tarkoituksena olevan, että jaosto valitsee uudistettaviksi käytänteet, joiden muuttaminen ei edellytä säädösmuutoksia. Tällaisia saattaisivat olla esimerkiksi raportointikäytännöt ja yleisavustusten monivuotisuus.

Tuotiin esille, että esimerkiksi raportointikäytäntöjä ei ole tarkoituksenmukaista keventää liikaa, jotta saadaan tietoa avustusten tuloksista ja vaikutuksista.

Todettiin, että opetus- ja kulttuuriministeriössä on jo käynnissä monivuotisia yleisavustuksia koskeva pilotti. Palosuojelurahaston teettämässä selvityksessä on todettu, että vaikuttavuuden lisäämiseksi yleisavustuksia tulisi suunnata monivuotiseen toimintaan ja samalla huolehtia riittävästä raportoinnista.

Päätös: Työryhmä päätti asettaa jaoston valtionavustuskäytänteiden uudistamista varten.

**7 Tilannekatsaus valtionavustustoiminnan vähimmäistietoja koskevan asetuksen muuttamiseen**

Leena Rantala esitteli asetusmuutoksen valmistelutilanteen. Asetus oli lausuntokierroksella touko- kesäkuussa. Lausuntojen perusteella asetusehdotukseen on tehty eräitä muutoksia, esimerkiksi voimaantuloaikaa on siirretty luonnoksessa ehdotettua myöhäisemmäksi. Asetusehdotus on tarkoitus esitellä syyskuun aikana. Ehdotuksena on, että muutokset tulisivat voimaan 1.1.2025.

Liite 5: Asetusvalmistelun tilannekatsaus

Päätös: Työryhmä merkitsi asian tiedoksi.

**8 Pakotteet ja valtionavustukset**

Leena Rantala esitteli pakotteiden huomioon ottamiseen liittyvät periaatteet ja säädösperustaa, pakotteiden huomioon ottamisen keinot (pakotetarkastukset ja pakotevakuutus) sekä pakovakuutuksen pyytämiseen liittyvien VA-palvelujen toiminnallisuuksien yleistä suunnitelmaa.

Liite 6a: VA-pakoteasiat

Liite 6b: VA-pakotevakuutus lyhyempi

Päätös: Työryhmä merkitsi asian tiedoksi. Todettiin, että pakotevakuutuksen mallitekstiä saa hyödyntää. Toivotaan myös, että asiasta informoidaan omissa organisaatioissa.

**9 Valtionavustushakuja koskeva toimeksianto Valtiokonttorin analysointi- ja raportointipalveluille**

Leena Rantala esitteli suunnitelman haettavana olevia valtionavustuksia koskevasta toimeksiannosta. Tarkoituksena on saada kokonaiskuva haettavana olevista valtionavustuksista, pilotoida Valtiokonttorin analysointi- ja raportointipalvelun mahdollisuuksia, erityisesti laadullista analyysia, sekä saada tietoa hakuja koskevien tietojen laadusta. Suunnitelmaan sisältyy määrällistä analyysia (mm. hakujen määrät, avustuslajit, haettavana olevat euromäärät valtionapuviranomaisittain) sekä laadullista analyysiä (avustusten päällekkäisyys ja monikanavaisuus mahdollisten saajien ja haun tavoitteiden näkökulmista).

Liite 7. Suunnitelma hakutietojen analyysi

Päätös: Työryhmä merkitsi tiedoksi asian ja siitä käydyn keskustelun.

**Työryhmän keskustelussa esiin nousseet asiat**

Tuotiin esille, että avustusten päällekkäisyyden analysointi on kiinnostava kysymys, ja päällekkäisyyttä voisi analysoida myös avustusten käyttötarkoitusten näkökulmasta.

Palosuojelurahasto on lisännyt vaikuttavuutta koskevan kysymyksen hakulomakkeelle, ja tätä kautta on mahdollista saada analysoitavaa tietoa vaikuttavuudesta.

Tuotiin esille kysymys, kuinka hyvin valtionavustusten tunnistaminen ja vähimmäistietojen toimittamista koskeva velvoite toimii ja on tiedossa valtionapuviranomaisissa ottaen huomioon valtionavustustoiminnan hajautuneisuus organisaatiossa. Valtiokonttorilla ei ole varmaa tietoa, onko kaikki haettavana olevat valtionavustukset ilmoitettu palveluun. Todettiin, että hakutietojen analyysi voi tuoda tietoa ja tietoisuutta myös velvoitteen toteutumisesta.

Tuotiin esille, että avustuksen mahdollisiin saajiin liittyen on pohdittu, millä perusteilla avustuksen saajaryhmää voi rajata ottaen huomioon mm. ilmiölähtöisyys ja avoimuuden periaate.

Todettiin, että tekstianalyysi ja tekoälyn hyödyntäminen analyysissa on mahdollista.

Mainittiin, että myös yleishyödyllisten yhteisöjen rahoituksen ja toiminnan kehittämisen parlamentaarisen neuvottelukunnan työskentelyssä tarvitaan tietoa valtionavustuksiin kohdistuvien säästöjen vaikutuksista, ja vaikutusten arvioimiseksi tarvitaan tietoa nykytilasta.

**10 Muut asiat**

Tuula Lybeck totesi, että valtionavustuslakihanke on vireillä valtiovarainministeriön budjettiosastolla.

**11 Seuraava kokous**

VA-yhteistyöryhmän seuraava kokous on 29.10. klo 13-15.

Syksyn kolmas kokous: 26.11. klo 13-15.

**12 Kokouksen päättäminen**

Puheenjohtaja päätti kokouksen klo 14.00.

|  |  |
| --- | --- |
| Liitteet | Liite 1 VA-yhteistyöryhmän kokouksen 03\_2024 pöytäkirja  Liite 2 Valtiokonttorin tilannekatsaus  Liite 3 VK-erillishankkeen käynnistysvaihe  Liite 4 Ehdotus avustuskäytänteiden uudistaminen  Liite 5 Asetusvalmistelun tilannekatsaus  Liite 6a VA-pakoteasiat  Liite 6b VA-pakotevakuutus lyhyempi  Liite 7 Suunnitelma hakutietojen analyysi |
| Jakelu | Työryhmän jäsenet ja pysyvät asiantuntijat |
|  |  |